
DĖL PRANEŠIMO NAGRINĖJIMO 




Alytaus miesto savivaldybės administracijos viešųjų pirkimų komisija (toliau - Komisija) 2025-09-16 posėdyje, vadovaudamasi Lietuvos Respublikos viešųjų pirkimų įstatymo 36 str. 5 d. ir komisijos 2025-09-10 posėdžio protokolu Nr. VP-571 patvirtintų supaprastinto viešojo pirkimo „Klasių baldai“ atviro konkurso bendrųjų sąlygų 5.2 p. bei specialiosiomis pirkimo sąlygomis, išnagrinėjo centrinės viešųjų pirkimų informacinės sistemos priemonėmis 2025-09-12 11:53 val. pateiktą tiekėjo pranešimą Nr. 352560 „Prašymas patikslinti specifikaciją“.
 Komisija, atsižvelgiant į tiekėjo pateiktą klausimą, nutarė patikslinti specialiųjų pirkimo sąlygas, 2 versija, patikslinant 4 priedo „Techninė specifikacija“ 1 lentelės 3 eilutę  išdėstant ją taip:
	Eil. Nr.
	Pavadinimas
	Perkamas kiekis, vnt.
	Reikalaujama techninė specifikacija (charakteristika)

	3.
	Mokytojo kėdė
	14
	Kėdės aukštis turi būti reguliuojamas pneumatiniu cilindru nuo 44–64 cm ir fiksuojamas rankenėlės pagalba. Sėdynės aukštis 44–64 cm ±5 mm, sėdynės plotis 42,5 cm ±5 mm, gylis 45 cm ±5 mm. Kėdės atlošo aukštis 80–100 cm ± 5 mm. Sėdimoji dalis ir nugarėlė pagamintos iš vientiso, išlenkto polipropileno ar kitos analogiškos medžiagos, kurio storis ne mažiau kaip 5 mm. Sėdynės paviršius turi būti atsparus įbrėžimams ir lengvai valomas. Kėdės rėmas turi būti sudarytas iš reguliuojamo pneumatinio cilindro ir penkiakampės žvaigždės formos pagrindo su penkiais padukais. Padukų aukštis turi būti 35 mm ±2 mm. Kėdė yra komplektuojama su chromuotu lanku kojų atramai. Yra galimybė kojų atramos lanką fiksuoti reikiamame aukštyje. Turi būti juodas, padengtas milteliniu būdu. Kėdės atloše turi būti kiaurymė patogiam kėdės kilnojimui. Kėdės spalva pasirenkama iš ne mažiau kaip 5 spalvų. 



Komisija, atsižvelgiant į pirkimo dokumentų patikslinimus ir vadovaujantis Lietuvos Respublikos viešųjų pirkimų įstatymo 40 str. 1 d. bei bendrųjų pirkimo sąlygų 5.3 ir 5.4 p., nutarė nukelti pasiūlymų pateikimą iki centrinėje viešųjų pirkimų informacinėje sistemoje nurodyto termino.


Viešųjų pirkimų skyriaus vyriausioji specialistė			       Lina Rulienė

